‘થાને મેં લે લો... બાબા... પુલીસ કો બુલાઓ... બાબા થાને મેં જાઓ, પુલીસ કો બુલાઓ. હમેં બહાર નિકાલો, ક્યું બિઠાયા હૈ...?’ ભિક્ષાવૃત્તિ કરતી ચાર મહિલાઓ ચિત્કાર કરતી રહી પણ ટોળાંને દયા આવી નહોતી. રાજસ્થાનના પાલી જિલ્લાના સુમેરપુર પાસે કોટા ગામના નવનાથ એટલે કે વાદી, મદારી પરિવારની સાત મહિલાઓ સહિત 35 સભ્યોનો પરિવાર સરદારનગરના ભદ્રેશ્વર પાસે જોગણી માતાજી મંદિરના છાપરામાં રહે છે. સવારે આઠ વાગ્યે ભિક્ષાવૃત્તિ કરવા નીકળેલી મહિલાઓ નારણપુરા વિસ્તારમાં ભિક્ષા માગી લોટ, ફ્રૂટ્સ મેળવ્યા પછી રિક્ષામાં પરત જતી હતી ત્યારે અમુક શખ્સોએ ‘બાળક ચોક ગેંગની અફવા’ ફેલાવીને આતંક મચાવ્યો હતો.